ആര്യയുടെ ആത്മഗതങ്ങള് ബെഡായി ബംഗ്ലാവിന്്റെ ആത്മാവാണ് ആര്യ. മുകേഷിനും രമേശ് പിഷാരടിക്കുമൊപ്പം ആ പരിപാടിയുടെ വിജയഘടകങ്ങളില് പ്രധാനി. അവതാരകയും നടിയും മുന് ബിഗ്ബോസ് താരവുമായ ആര്യയുടെ ചില വെളിപ്പെടുത്തലുകള് സോഷ്യല് മീഡിയയില് വലിയ ചര്ച്ചയായി. ഞാന് കുറേ ദിവസം മാറി നിന്നപ്പോള് എന്റെ സുഹൃത്ത് ജാനുമായി അദ്ദേഹം റിലേഷനിലായി എന്ന് ആര്യ പറഞ്ഞത് കേട്ട് പലരും ഞെട്ടി. വളരെ ചെറിയ പ്രായത്തിലായിരുന്നു എന്റെ വിവാഹം. പതിനെട്ടാം വയസില്. അതിന് ശേഷമാണ് അച്ഛനെയും അമ്മയെയുമൊക്കെ മിസ് ചെയ്യാന് തുടങ്ങിയത്. അച്ഛനമ്മമാര് എപ്പോഴും കൂടെ ഉണ്ടല്ലോ എന്നൊരു കരുത്തുണ്ടായിരുന്നു മുമ്ബ്. പെട്ടെന്ന് അവരില് നിന്നകന്നപ്പോള് വിഷമമായി. എനിക്ക് മാത്രമല്ല അച്ഛനും അങ്ങനെ ആയിരുന്നു. ആ സമയം മുതലാണ് അച്ഛനുമായി ഒരു ബോണ്ടിങ് വന്നത്. പിന്നീടത് ശക്തമായി. ആളുകള് എന്നെ വേഗം പറ്റിക്കും. ഏത് വഴിക്കാണ് പണി വരുന്നതെന്ന് അറിയില്ല. ആളുകളെ മനസിലാക്കാന് ഞാന് വളരെ പിന്നിലാണെന്നാണ് എല്ലാവരും പറയുന്നത്. ഒരാളെ പരിചയപ്പെടുമ്ബോള് അയാള് അടിപൊളി ആണെന്നാണ് കരുതുന്നത്. പക്ഷേ കുറച്ച് ദിവസം കഴിഞ്ഞ് എനിക്ക് എന്തെങ്കിലും പണി തന്നിട്ട് പോവും. അതു കൊണ്ടാണ് എനിക്ക് ആളുകളെ മനസിലാക്കാന് അറിയില്ലെന്ന് സുഹൃത്തുക്കള് പറയുന്നത്. ആദ്യം ഒരു സ്വഭാവം കാണിക്കും. പിന്നീടാണ് തനിനിറം പ്രകടിപ്പിക്കുക. അതെങ്ങനെ കണ്ടു പിടിക്കും.? വലിയൊരു ബ്രേക്കപ്പും വിഷാദവും പിന്നിട്ട് ഞാനിപ്പോള് തിരിച്ചെത്തിയതേയുള്ളു. അന്യായമായൊരു പറ്റിക്കലായിരുന്നു അത്. എഴുത്തിയഞ്ച് ദിവസം ഞാന് മാറി നിന്നിട്ട് തിരിച്ച് വന്നപ്പോള് കണ്ടത് വേറൊരു വ്യക്തിയെയാണ്. ഞാന് പോയ ഗ്യാപ്പില് എന്റെ തന്നെ സുഹൃത്തുമായി അദ്ദേഹം ഒരു റിലേഷന് ആരംഭിച്ചു. എന്റെ കൂടെ സ്കൂളില് പഠിച്ച കുട്ടിയാണ്. നാലാം ക്ലാസ് മുതല് എന്റെ ബെസ്റ്റ് ഫ്രണ്ട്. ഞാനാണ് പരിചയപ്പെടുത്തി കൊടുത്തത്. ഇങ്ങനൊക്കെ സംഭവിക്കുമെന്ന് ആരേലും ചിന്തിക്കുമോ. ആര്യ ചോദിക്കുന്നു. ബിഗ്ബോസില് വച്ച് പ്രണയത്തെ കുറിച്ച് ആര്യ പല വെളിപ്പെടുത്തലുകളും നടത്തിയിരുന്നു. താരം പറഞ്ഞ ജാന് ആരാണെന്നറിയാന് കാത്തിരിക്കുകയായിരുന്നുഏവരും. ഒടുവില് പറയുന്നു, ആ ജാന് തന്നെ തേച്ചിട്ട് പോയെന്ന്. അതിന്്റെ ഷോക്ക് മാറും മുമ്ബ് വീണ്ടും ആര്യക്ക് വീണ്ടുമൊരു അമളി പറ്റി. ആ ആളെ വിശ്വസിച്ച് പിറന്നാള് ആഘോഷിക്കാന് യു.എ.ഇ വരെ പോയി, എന്റെ തെറ്റാണത്. ആര്യ കുമ്ബസാരിക്കുന്നു: ആ തെരഞ്ഞെടുപ്പ് തെറ്റായിരുന്നു. അതിന് മറ്റാരെയും കുറ്റപ്പെടുത്തേണ്ട.. കഴിഞ്ഞ ദിവസമായിരുന്നു ആര്യയുടെ 31ാം പിറന്നാള്. ആഘോഷത്തിന്റെ ചിത്രങ്ങളെല്ലാം പങ്കുവച്ചു കൊണ്ട് ഒരു കുറിപ്പ് എഴുതിയിരിക്കുന്നു ആര്യ. കഴിഞ്ഞ പിറന്നാളിന് തനിക്ക് പറ്റിയ അമളിയെക്കുറിച്ചാണ് ആര്യ എഴുതുന്നത്: കഴിഞ്ഞ വര്ഷം ഇതേ ദിവസം എന്റെ ജീവിതത്തിലെ ഏറ്റവും മോശമായ ഒരു സമയത്തിലൂടെയാണ് ഞാന് കടന്നുപോയത്. പറഞ്ഞറിയിക്കാന് പറ്റാത്ത വിഷാദത്തിലൂടെയായിരുന്നു ആ യാത്ര. വിഷാദം എന്നെ ഇത്ര ആഴത്തില് പിടികൂടുമെന്ന് ഞാന് ഒരിക്കലും കരുതിയിരുന്നില്ല. യു.എ.ഇയിലെ ഒരു അപ്പാര്ട്ട്മെന്റില് പൂട്ടിയിട്ടതുപോലെ ആയിരുന്നു അന്നത്തെ ദിവസം. ഒരു ബോട്ടില് വൈനും കുറച്ച് ഭക്ഷണവും മാത്രമായിരുന്നു ആ ദിനം തള്ളി നീക്കാന് സഹായിച്ചത്. എന്റെ അവസ്ഥ വളരെ മോശമായിരുന്നു. പലപ്പോഴും എന്തെങ്കിലും കടുംകൈ ചെയ്യണമെന്ന് തോന്നി. പക്ഷേ ഒരുതരത്തില് ഞാന് അതിജീവിച്ചു. വൈകുന്നേരമായതോടെ തെറ്റ് മനസ്സിലാക്കി എന്നിലേക്ക് തിരിച്ചുവന്ന എനിക്ക് നന്ദി. കഴിഞ്ഞ ജന്മദിനം ഇങ്ങനായിരുന്നു. ഇന്ന് തിരിഞ്ഞുനോക്കുമ്ബോള്, എന്റെ തെരഞ്ഞെടുപ്പ് ശരിയായിരുന്നെങ്കില് അത് വളരെ മറിച്ചാകുമായിരുന്നു. എന്റെ സുന്ദരിയായ മകള്ക്കും കുടുംബത്തിനും സുഹൃത്തുക്കള്ക്കുമൊപ്പം ആഹ്ളാദം നിറഞ്ഞ ജന്മദിനം ആഘോഷിക്കാമായിരുന്നു, പക്ഷേ യു.എ.ഇയിലേക്ക് യാത്ര ചെയ്യാനും എന്നെ ഇഷ്ടമല്ലാത്ത ഒരാളുമായി എന്റെ ജന്മദിനം ആഘോഷിക്കാനും ഞാനൊരു വിഡ്ഡിയായിരുന്നു. ആ തെരഞ്ഞെടുപ്പ് തെറ്റായിരുന്നു. അതിന് മറ്റാരെയും കുറ്റപ്പെടുത്തേണ്ട. ഇന്നെന്നെ നോക്കൂ. എനിക്ക് ഇന്ന് 31 വയസായി. മുഖത്ത് മനോഹരമായ പുഞ്ചിരിയുണ്ട്, എന്റെ ഹൃദയം സ്നേഹവും സമാധാനവും നിറഞ്ഞിരിക്കുകയാണ്. ചില ഘട്ടങ്ങളില് ടോക്സിക്ക് ബന്ധങ്ങള് നല്ലതാണ്. അങ്ങനെയാകുമ്ബോള് യഥാര്ത്ഥ വ്യക്തികള് ആരെന്ന് തിരിച്ചറിയാനാകും, ആത്മാര്ത്ഥമായി നിങ്ങളെ സ്നേഹിക്കുന്നവരെ തിരിച്ചറിയാനാകും. സന്തോഷിക്കണോ അതോ സ്വന്തം മനഃസമാധാനം നശിപ്പിക്കണോ എന്നതെല്ലാം നിങ്ങളുടെ കയ്യില് തന്നെയാണ്. തെരഞ്ഞെടുപ്പ് നിങ്ങളുടേതാണ്. സന്തോഷിക്കണോ അതോ ഹൃദയം നഷ്ടപ്പെടുത്തണോ എന്നും എപ്പോഴും ഓര്ക്കുക. എന്നും വിവേകപൂര്വ്വം തെരഞ്ഞെടുക്കാന് ഓര്മ്മിപ്പിക്കുക. നിങ്ങളെ നിരുപാധികം സ്നേഹിക്കുന്നവരെ മാത്രം തെരഞ്ഞെടുക്കുക. ഇന്ന് ഞാന് വളരെ സന്തോഷവതിയാണ്. 31ാം ജന്മദിനം തീര്ച്ചയായും എനിക്ക് ലഭിച്ചതില് ഏറ്റവും മികച്ച താണ്.